Mėlynasis kalnagūbris
Mėlynasis kalnagūbris (angl. Blue Ridge) – kalnagūbris Jungtinėse Amerikos Valstijose, Apalačų kalnų dalis. Tęsiasi nuo Džordžijos pietuose iki Pensilvanijos šiaurėje (>1000 km). Vakaruose Mėlynąjį kalnagūbrį nuo Apalačų plynaukštės skiria Didysis Apalačų slėnis, rytuose leidžiasi į Pidmonto plynaukštę. Aukštis iki 2037 m (Mičelo kalnas, aukščiausia Apalačų vieta). Mėlynąjį kalnagūbrį sudaro keletas masyvų: Didieji Dulsvieji kalnai, Didieji Balzaminiai kalnai, Roano aukštumos, Juodieji kalnai ir kt. Įsteigti Didžiųjų Dulsvųjų kalnų, Šenandoa nacionaliniai parkai. Kalnų pavadinimas kilo nuo virš medžių tvyrančio melsvo dūmo. Didieji Dulsvieji kalnai rudenį Krioklys Deividsono upėje (Šiaurės Karolina) Kalnai Tenesyje Roano kalnai